
ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 70 
Ίδρυση τεχνικών-επαγγελματικών σχολών δευτεροβάθ¬ 
μιας εκπαίδευσης γεωργοκτηνοτροφικής και δασικής 

κατεύθυνσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 9 παρ. παρ. 4, 7 και άρθρου 86 παρ. 3, 5 
του Ν. 1566/1985 «Δομή και λειτουργία της πρωτοβάθ¬ 
μιας και δευτεροβάθμιας εκπαίδευσης και άλλες διατά¬ 
ξεις» (Α’ 167). 

β) Του άρθρου 29 Α’ του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν.2081/1992 «Ρύθμιση του 
θεσμού των Επιμελητηρίων, τροποποίηση των διατάξεων 
του Ν.1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α’ 154). 

2. Τις γνωμοδοτήσεις των Νομαρχιακών Συμβουλίων 

των Νομαρχιακών Αυτοδιοικήσεων Ευρυτανίας, Κοζάνης, 
Δράμας - Καβάλας - Ξάνθης (Νομαρχιακό Διαμέρισμα 
Δράμας), Ροδόπης - Έβρου (Νομαρχιακά Διαμερίσματα 
Έβρου και Ροδόπης), Ηρακλείου και Λέσβου που καταχω¬ 
ρίστηκαν στα αντίστοιχα πρακτικά των από 6.2.1996, 
22.11.1995, 16.10.1995, 5.2.1996, 16.10.1995, 

28.11.1995 και 12.10.1995 συνεδριάσεών τους. 

3. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 291.000.000 δρχ. ετησίως. 


Για την ανωτέρω δαπάνη έχει εγγράφει ισόποοΓΐ πί¬ 
στωση στον προϋπολογισμό Δημοσίων Επενδύσεων οικο¬ 
νομικού έτους 1997 (ΚΑΕ 5322 και 5400). 

4. Την αριθ. 1107147/1239/006Α/4.10.96 (ΦΕΚ 922/ 
Β/7.10.96) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

5. Την 86/1977 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Εθνικής Παι¬ 
δείας και θρησκευμάτων και Γεωργίας και του Υφυπουρ¬ 
γού Οικονομικών, αποφασίζουμε: 

■/\ρθρο 1 

Ιδρύονται οι πιο κάτω τεχνικές επαγγελματικές σχολές 
γεωργοκτηνοτροφικής και δασικής κατεύθυνσης με τις 
έναντι αυτών αναγραφόμενες ειδικότητες: 

α) Τεχνική-Επαγγελματική Σχολή Καρπενησίου με ειδι¬ 
κότητα Στελεχών Ηπιων Μορφών Αγροτουρισμού και 
έδρα το Καρπενήσι. 

β) Τεχνική-Επαγγελματική Σχολή Βλάστης Κοζάνης με 
ειδικότητα Τεχνιτών Ζωοτεχνικής και έδρα το Κέντρο Γε- 
ωργικής Εκπαίδευσης Βλάστης Κοζάνης. 

Κατά τους χειμερινούς μήνες (Δεκέμβριο μέχρι Μάρτιο) 
έδρα της εν λόγω σχολής ορίζεται το Κέντρο Γεωργικής 
Εκπαίδευσης του ίδιου Νομού. 

γ) Τεχνική-Επαγγελματική Σχολή Δράμας με ειδικότητα 
Τεχνιτών Φυτών Μεγάλης Καλλιέργειας και έδρα τη 
Δράμα. 

δ) Τεχνική-Επαγγελματική Σχολή Ορεστιάδας με ειδι¬ 
κότητα Τεχνιτών Παραγωγής Ζωοτροφών και έδρα την 
Ορεστιάδα. 

ε) Τεχνική-Επαγγελματική Σχολή Κομοτηνής με ειδικό¬ 
τητα Τεχνιτών Μεταποίησης - Τυποποίησης Τοπικών 
Προϊόντων σε οικογενειακή μορφή διατηρώντας την πα¬ 
ράδοση και έδρα τη Γεωργική Σχολή Κομοτηνής. 

στ) Τεχνική - Επαγγελματική Σχολή Κρήτης με ειδικό¬ 
τητα Τεχνιτών θερμοκηπίων και έδρα το Πρακτικό Γεωρ- 
γικό Σχολείο Μεσσαρός της Κοινότητας Αμπελούζου της 
επαρχίας Κυνουρίου του Νομού Ηρακλείου. 

ζ) Τεχνική - Επαγελματική Σχολή Λέσβου με ειδικότητα 

Τεχνιτών Παραγωγής Προϊόντων Προστατευόμενης Ονο¬ 
μασίας Προέλευσης και Παραγωγής Ιδιοτυπικών Προϊό¬ 
ντων και έδρα το Πλωμάρι. 

Αρθρο 2 

1. Οι σχολές του προηγούμενου άρθρου ανήκουν στη 
δευτεροβάθμια εκπαίδευση και λειτουργούν σύμφωνα με 
τις διατάξεις του Ν. 1566/1985 με την επιφύλαξη των ειδι¬ 
κών ρυθμίσεων του παρόντος διατάγματος. Οι ανωτέρω 
σχολές είναι διανομαρχιακού επιπέδου, υπάγονται στο 
Υπουργείο Γεωργίας που έχει την ευθύνη λειτουργίας 
τους και μεριμνά για την εξασφάλιση των αναγκαίων πι¬ 
στώσεων που προέρχονται από το Κεντρικό Ταμείο Γεωρ¬ 
γίας, Κτηνοτροφίας και Δασών (Κ.Τ.Γ.Κ. και Δασών) με 
επιχορήγηση από τον προϋπολογισμό του Υπουργείου Γε- 
ωργίας. Για την οικονομική τους εξυπηρέτηση οι οχολές 
έχουν δικό τους οικονομικό γραφείο. 

2. Εκτός από τους κατά τις διατάξεις των άρθρων 5 και 9 
του Ν.1566/1985 γενικούς σκοπούς της δευτεροβάθμιας 
εκπαίδευσης, ειδικότεροι σκοποί των ανωτέρω σχολών εί¬ 
ναι: 

α) Για τη σχολή Καρπενησιού η δημιουργία Στελεχών 
Ανάπτυξης Ήπιων Μορφών Αγροτουρισμού ιδιαίτερα 
στους τομείς δασοτουρισμού, αγροτουρισμού, τουρισμού 
σε γλυκά ή θαλάσσια ύδατα, ορεινού τουριομού, πολιτιοτι- 
κού τουρισμού και λοιπών εναλλακτικών μορφών τουρι¬ 
σμού. 

β) Γ ια τη σχολή Βλάστης Κοζάνης η δημιουργία Τεχνι¬ 
τών Ζωοτεχνικής ιδιαίτερα οτους τομείς της εκτροφής 
των αγροτικών ζώων. 

γ) Για τη σχολή Δράμας η δημιουργία Τεχνιτών Φυτικής 
Παραγωγής ιδιαίτερα στους τομείς των Φυτών Μεγάλης 
Καλλιέργειας. 

δ) Γ ια τη σχολή Ορεστιάδας η δημιουργία Τεχνιτών Πα¬ 
ραγωγής Ζωοτροφών. 

ε) Για τη σχολή Κρήτης η δημιουργία Τεχνιτών Κατα¬ 
σκευής και Αειτουργίας θερμοκηπευτικών Μονάδων. 

στ) Γ ια τη σχολή Κομοτηνής η δημιουργία Τεχνιτών Με¬ 
ταποίησης - Τυποποίησης Τοπικών Προϊόντων σε οικογε¬ 
νειακή μορφή με τη χρήση νέων τεχνολογιών, διατήρηση 
της τοπικής παράδοσης και λαμβάνοντας υπόψη την προ¬ 
στασία του περιβάλλοντος. 

ζ) Για τη σχολή Αέσβου η δημιουργία Τεχνιτών Παραγω¬ 
γής Προϊόντων Προστατευόμενης Ονομασίας Προέλευ¬ 
σης και Γεωργικής Ένδειξης και Παραγωγής Ιδιοτυπικών - 
Βιολογικών Προϊόντων. 

Άρθρο 3 

Όργανα διοίκησης 

1. Όργανα διοίκησης κάθε σχολής είναι ο διευθυντής, ο 
υποδιευθυντής και ο σύλλογος των διδασκόντων. Ο υπο¬ 
διευθυντής ορίζεται εφόσον στην οικεία σχολή λειτουρ¬ 
γούν εννέα τμήματα και πάνω. 

2. Διευθυντές και υποδιευθυντές των σχολών τοποθε¬ 
τούνται υπάλληλοι του Υπουργείου Γεωργίας του κλάδου 
ΠΕΙ Γεωπονικού, με βαθμό Α'. Για τις σχολές Κομοτηνής 
και Καρπενησιού ως διευθυντές και υποδιευθυντές μπο¬ 
ρεί να τοποθετούνται υπάλληλοι των κλάδων ΠΕ8 Οικια¬ 
κής Οικονομίας ή ΠΕ2 Δασολογικού, με βαθμό Α’, αντί¬ 
στοιχα. 

3. Η τοποθέτηση των διευθυντών και υποδιευθυντών γί¬ 
νεται με απόφαση του Υπουργού Γεωργίας για τρία χρό¬ 
νια, ύστερα από επιλογή αυτών από το αρμόδιο υπηρε¬ 


σιακό συμβούλιο, σύμφωνα με τις διατάξεις του άρθρου 
36 του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης» 
(Α· 28). 

Άρθρο 4 

Εκπαιδευτικό προσωπικό 

1. Το εκπαιδευτικό προσωπικό των σχολών αποτελείται 
από: 

α) Μόνιμους υπαλλήλους του Υπουργείου Γ εωργίας των 
κατηγοριών Πανεπιστημιακής Εκπάιδευσης (ΠΕ) και Τε¬ 
χνολογικής Εκπαίδευσης (ΤΕ), με βαθμό Α’, προτιμωμέ- 
νων των πτυχιούχων παιδαγωγικών σπουδών της ΣΕΑΕΤΕ 
και εν ελλείψει εκείνων που κατέχουν εκπαιδευτική ή σχε¬ 
τική κατά περίπττύση επαγγελματική εμπειρία πέντε του¬ 
λάχιστον ετών. Γ ια την απόδειξη της κατά το προηγούμενο 
εδάφιο απαιτούμενης εμπειρίας έχουν εφαρμογή οι δια¬ 
τάξεις της παραγράφου 4 του άρθρου 24 του Π.Δ/τος 
194/1988 «Καθορισμός των προσόντων διορισμού σε θέ¬ 
σεις των δημοσίων υπηρεσιών και νομικών προσώπων δημο¬ 
σίου δικαίου» (Α' 84). Οι ειδικότεροι κλάδοι στους 
οποίους ανήκουν οι υπάλληλοι των κατηγοριών του πρώ¬ 
του εδαφίου καθορίζονται με απόφαση του Υπουργού Γ ε¬ 
ωργίας ανάλογα με τα διδασκόμενα σε κάθε σχολή μαθή¬ 
ματα. Η τοποθέτηση του εκπαιδευτικού προσωπικού της 
παρούσας παραγράφου γίνεται από τον Υπουργό Γ εωρ¬ 
γίας ύστερα από αίτηση υποψηφιότητας, που υποβάλλε¬ 
ται μέσα σε αποκλειστική προθεσμία που τάσσεται από 
τον Υπουργό Γ εωργίας, και πρόταση του αρμόδιου υπηρε¬ 
σιακού συμβουλίου. Αν δεν υποβληθεί αίτηση το εκπαι¬ 
δευτικό προσωπικό επιλέγεται από υπαλλήλους που δεν 
υπέβαλαν αίτηση ιδίως αν υπηρετούν στον τόπο της έδρας 
της οικείας σχολής. 

β) Εκπαιδευτικούς των γενικών μαθημάτων της δευτε- 
ροβάθμιας/εκπαίδευσης που διατίθενται από το Υπουρ¬ 
γείο Εθνικής Παιδείας και θρησκευμάτων. Σε περίπτωση 
αδυναμίας του πιο πάνω Υπουργείου να διαθέσει το απα¬ 
ραίτητο εκπαιδευτικό προσωπικό, αυτό προσλαμβάνεται 
από την οικεία σχολή με ωριαία αντιμισθία. 

2. Η πρακτική άσκηση των μαθητών ανατίθεται με από¬ 
φαση του Υπουργού Γ εωργίας, ύστερα από εισήγηση της 
σχολής, σε υπαλλήλους του Υπουργείου Γεωργίας αντί¬ 
στοιχης ειδικότητας ή με σχετικές γνώσεις. Η πρακτική 
άσκηση μπορεί να ανατίθεται και σε προσωπικό με σχέση 
εργασίας ιδιωτικού δικαίου ορισμένου χρόνου αντιστοίχων 
ειδικοτήτων που προσλαμβάνεται σύμφωνα με τις ισχύου- 
σες διατάξεις. 

3. Σε περίπτωση τεκμηριωμένης έλλειψης καθηγητών 
των γενικών μαθημάτων, μπορεί να ανατίθεται η διδασκα¬ 
λία αυτών σε υπαλλήλους του Υπουργείου Γ εωργίας Πα¬ 
νεπιστημιακής Εκπαίδευσης. 

Αρθρο 5 

Φοίτηση - διδακτικό έτος 

1. Η φοίτηση στις σχολές είναι δύο χρόνια, σύμφωνα με 
τις διατάξεις της παρ. 2 του άρθρου 9 του Ν. 1566/1985. 
Κάθε διδακτικό έτος περιλαμβάνει τρία τρίμηνα. 

2. Η έναρξη και λήξη της σχολικής περιόδου ορίζονται 
με απόφαση του Υπουργού Γεωργίας. 

Άρθρο 6 

Εγγραφές, τίτλοι σπουδών, επαγγελματικά δικαιώματα 

1. Στις σχολές εγγράφονται απόφοιτοι τουλάχιστον γυ¬ 
μνασίου ή άλλου ισότιμου σχολείου. Ο αριθμός των μαθη¬ 
τών σε κάθε τάξη ορίζεται μέχρι 35. 

Σε περίπτωση υποβολής αιτήσεων εγγραφής περισσο¬ 
τέρων των 35 θα λαμβάνονται υπόψη: 

α) Η βαθμολογία του τίτλου σπουδών που προσκομίζει ο 
υποψήφιος μαθητής, β) η οικογενειακή κατάσταση το 
μαθητή (παιδί πολύτεκνου ή ανάπηρου), γ) η επαγγελμα¬ 
τική εμπειρία (απασχόληση σε σχετική εργασία ή παιδιά 
γεωργών κατά κύρια απασχόληση), δ) η διαμονή σε ορει¬ 
νές, δασικές ή ακριτικές περιοχές. 

2. Για την επιλογή των υποψηφίων μαθητών καταρτίζε¬ 
ται πίνακας υποψηφίων και η σειρά κατάταξης αυτών κα¬ 
θορίζεται με βάση το σύνολο των μορίων που συγκεντρώ¬ 
νει κάθε υποψήφιος σύμφωνα με τα εξής κριτήρια: 

α) Κάθε υποψήφιος παίρνει σε μόρια το γενικό βαθμό 
του τίτλου σπουδών που προσκομίζει για την εισαγωγή του 
στη σχολή. 

β) Παιδιά αναπήρων πολέμου ή πολυτέκνων παίρνουν 
τρία (3) μόρια. Γ ια την απόδειξη της ιδιότητας αυτής απαι¬ 
τείται πιστοποιητικό Δήμου ή Κοινότητας ή επίσημο έγ¬ 
γραφο της Ένοοσης Πολυτέκνων Ελλάδας ή του Υπουρ¬ 
γείου Εθνικής Άμυνας. 

γ. Υποψήφιοι που έχουν προϋπηρεσία τουλάχιστον 
ενός έτους σε απασχόληση ανάλογης ειδικότητας, που 
βεβαιώνεται με την προσκόμιση του αριθμού ενσήμων του 
βιβλιαρίου Ι.Κ.Α. ή βεβαίωση του εργοδότη, ή είναι παιδιά 
γεωργών κατά κύρια απασχόληση, παίρνουν πέντε (5) μό¬ 
ρια. 

δ) Υποψήφιοι που διαμένουν σε ορεινές, δασικές ή 
ακριτικές περιοχές παίρνουν πέντε (5) μόρια. 

3. Τα πτυχία που χορηγούνται στους αποφοίτους των 
σχολών είναι ισότιμα με τα πτυχία των Τεχνικών - Επαγ¬ 
γελματικών Σχολών του Υπουργείου Εθνικής Παιδείας και 
θρησκευμάτων. Ο τύπος και το περιεχόμενο των πτυχίων 
των οχολών είναι ίδια με τον τύπο και το περιεχόμενο των 
πτυχίων των Τεχνικών - Επαγγελματικών Σχολών του 
Υπουργείου Εθνικής Παιδείας και θρησκευμάτων, φέ¬ 
ρουν τον τίτλο του Υπουργείου Γεωργίας και χορηγούνται 
από αυτό. 

4. Τα επαγγελματικά δικαιώματα των αποφοίτων των 
σχολών καθορίζονται σύμφωνα με τις διατάξεις της παρα¬ 
γράφου 1 του άρθρου 64 του Ν. 1566/1985. 

Άρθρο 7 

Λειτουργία οικοτροφείου 

1. Στις σχολές μπορεί να λειτουργούν οικοτροφεία στα 
οποία θα διαμένουν και θα αιτίζονται δωρεάν οι μαθητές 
που κατοικούν μακριά από την έδρα της σχολής. Η λει¬ 
τουργία του οικοτροφείου εγκρίνεται με απόφαση του 
Υπουργού Γ εωργίας. Οι υποχρεώσεις και τα δικαιώματα 
των οικοτρόφων καθορίζονται με τον κανονισμό εσωτερι¬ 
κής λειτουργίας του οικοτροφείου που εγκρίνεται από τον 
Υπουργό Γ εωργίας, ύστερα από εισήγηση της αρμόδιας 
Δ/νσης του Υπουργείου Γεωργίας. 

2. Αν δεν λειτουργεί οικοτροφείο στη σχολή, με από¬ 
φαση των Υπουργών Οικονομικών και Γ εωργίας μπορεί να 
καταβάλλεται στους μαθητές των σχολών που κατοικούν 


μακριά από την έδρα της σχολής, μηνιαίο επίδομα για την 
αντιμετώπιση μέρους των δαπανών διαμονής και σίτι¬ 
σης. 

Άρθρο 8 

Εφαρμογή διατάξεων του Ν. 1566/1985 

Για όσα θέματα δεν ρυθμίζονται με το παρόν και ειδικό¬ 
τερα για τα αναφερόμενα ατο ωράριο διδαοκαλίας, την 
υπερωριακή απασχόληση, τις υποχρεώσεις, το σύλλογο 
των διδασκόντων, τις διακοπές και αργίες, τη φοίτηση των 
μαθητών, τις κάθε φύσεως εξετάσεις, τις εκδρομές και 
την οργάνωση της μαθητικής ζωής, την ιατροφαρμακευ¬ 
τική περίθαλψη των μαθητών που έπαθαν ατύχημα κατά 
την άσκησή τους στα εργαστήρια της σχολής, ισχύουν οι 
διατάξεις του Ν. 1566/1985, όπως κάθε φορά ισχύει. 

Στον Υπουργό Γ εωργίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 15 Απριλίου 1997 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣ. ΑΡΣΕΝΗΣ 

ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 

-♦- 

ΠΡΟΕΔΡίΚΟ ΔΙΑΤΑΓΜΑ ΥΠ' ΑΡΙΘ. 71 (2) 

Κατάταξη διδακτικού - καλλιτεχνικού προσωπικού του 
Κρατικού Ωδείου Θεσσαλονίκης σε θέσεις με σύμβαση 
εργασίας αορίστου χρόνου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 παρ. 1 του Ν. 2266/ 

1994 «Έλεγχος δημόσιου τομέα Μετατάξεις - Κατάταξη 
προσωπικού με σχέση εργασίας ιδιωτικού δικαίου και άλ¬ 
λες ρυθμίσεις» (ΦΕΚ 218/Α). 

2. Τις διατάξεις του άρθρου 119 παρ. 2 εδ. δ’ στοιχ. 
στστ’ του Π.Δ. 941/1977 «Περί Οργανισμού του Υπουρ¬ 
γείου Πολιτισμού και Επιστημών» (ΦΕΚ 320/Α). 

3. Τις διατ^εις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημ. Διοίκησης και Αποκέ¬ 
ντρωσης και καθορισμός των αρμοδιοτήτων του» (ΦΕΚ 
201/Α). 

4. Τις με αριθ. 559/21.12.95 και 560/19.1.96 γνωμο¬ 
δοτήσεις του Διοικητικού Συμβουλίου (Δ.Σ.) του Κ.Ω.Θ. 

5. Την αριθ. ΔΙΔΚ/Φ44.1/21566/1996 απόφαση τσυ 
Πρωθυπουργού και του Υπουργού Εσωτερικών, Δημ. Διοί¬ 
κησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημ. Διοίκησης και Αποκέ¬ 
ντρωσης» (ΦΕΚ 932/Β). 

6. Την αριθ. 1107147/1239/006Α/1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών» (ΦΕΚ 
922/Β). 

7. Το άρθρο 29Α του Ν. 1558/1985 (ΦΕΚ 137/Α), όπως 
αυτό προστέθηκε με το άρθρο 27 του Ν. 2081/1992 

(ΦΕΚ 154/Α) και το γεγονός ότι από τις διατάξεις του πα¬ 
ρόντος Π.Δ. προκαλείται δαπόν ύψους 10.700.000 δρχ. 
περίπου ετηοίως, η οποία θα καλυφθεί από τον προϋπο¬ 
λογισμό του Κ.Ω.Θ. (ΚΑΕ 0211,0221,0224, 0225, 0226, 
0232, 0239, 0521). 

8. Την 417/24.7.1996 γνωμοδότηση του Συμβουλίου 
της Επικράτειας ύστερα από πρόταση του Υπουργού Πο¬ 
λιτισμού και τοτν Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε· 

Αρθρο 1 

1. Το διδακτικό - καλλιτεχνικό προοωπικό με σχέση ερ- 
γαοϊας Ιδιωτικού Δικαίου ορισμένου χρόνου, που υπηρετεί 
κατά τη δημοσίευση του παρόντος, στο Κρατικό Ωδείο 
Θεοοαλονίκης και η σύμβασή του έχει ανανεωθεί ή παρα- 
ταθεί τουλάχιστον μία φορά, εφόοον είχε ουμπληρώοει 
οτο ανωτέρο; Ωδείο, μέχρι την ημερομηνία δημοσίευσης 
του Ν. 2266/1994 (13.12.94): 

α) συνολική παροχή υπηρεσίας τριάντα (30) τουλάχι¬ 
στον μηνών, ανεξάρτητα από τη διάρκεια τυχόν ενδιαμέ- 
νων διακοπών και 

β) 2.200 ώρες διδασκαλίας 

Κατατάσσεται σε θέσεις διδακτικού - καλλιτεχνικού 
προσωπικού με σύμβαση εργασίας Ιδιωτικού Δικαίου αορί¬ 
στου χρόνου του Κρατικού Ωδείου Θεσσαλονίκης, σύμ¬ 
φωνα με τα οριζόμενα στο επόμενο άρθρο. 

Γία την εφαρμογή της παρούσας παραγράφου υπολογί¬ 
ζονται μόνον τα χρονικά διαστήματα, κατά τα οποία ο συμ- 
βασιούχος εξυπηρετούσε πάγιες και διαρκείς ανάγκες του 
Ωδείου και δεν υπολογίζεται προϋπηρεσία που έχει διανυ- 
θεί με την νομική μορφή του ωρομισθίου κατά την έννοια 
του άρθρου 29 του Ν. 1943/91 «Εκσυγχρονισμός της ορ¬ 
γάνωσης και λειτουργίας της δημόσιας διοίκησης, ανα¬ 
βάθμιση του προσωπικού της και άλλες συναφείς διατά¬ 
ξεις» (ΦΕΚ 50/Α). 

2. Η προηγούμενη παράγραφος εφαρμόζεται και για το 
διδακτικό - καλλιτεχνικό προσωπικό, το οποίο έχει συνά¬ 
ψει συμβάσεις μίσθωσης έργου, με το Κρατικό Ωδείο 
Θεσσαλονίκης και υπηρετεί σ’ αυτό κατά τη δημοσίευση 
του παρόντος, υπό την προϋπόθεση ότι παρέχει, στην 
πραγματικότητα εξαρτημένη εργασία. 

Για τη συνδρομή της προϋπόθεσης αυτής αποφαίνεται 
το αρμόδιο Υπηρεσιακό Συμβούλιο μέσα σε έξι (6) μήνες 
από τη δημοσίευση του παρόντος. 

Ο ανωτέρω χρόνος των συμβάσεων μίσθωσης έργου λο¬ 


γίζεται, για όλες τις συνέπειες, ότι έχει διανυθεί με σχέση 
εργασίας ιδιωτικού δικαίου. Αν έχουν συναφθεί με το ίδιο 
πρόσωπο, συμβάσεις εργασίας ορισμένου χρόνου και έρ¬ 
γου, που υποκρύπτουν, στην πραγματικότητα, εξαρτη¬ 
μένη εργασία, ο απαιτούμένος κατά την προηγούμενη πα¬ 
ράγραφο χρόνος υπολογίζεται αθροιστικά. 

Άρθρο 2 

1. Για την κατά το προηγούμενο άρθρο κατάταξη απαι¬ 
τείται: 

α) Υποβολή αίτησης στο Κρατικό Ωδείο Θεσσαλονίκης, 
μέσα σε ανατρεπτική προθεσμία δύο (2) μηνών από τη δη¬ 
μοσίευση του παρόντος. 

β) Συνδρομή των προβλεπομένων από τις κείμενες δια¬ 
τάξεις γενικών προσόντων διορισμού, καθώς και των προ¬ 
βλεπομένων από τις διατάξεις του Π.Δ. 446/1991 (ΦΕΚ 
165/Α·) «Καθορισμός ειδικών τυπικών προσόντων και ηλι¬ 
κίας καλλιτεχνικού - διδακτικού προσωπικού με σύμβαση 
εργασίας ιδιωτικού δικαίου αορίστου χρόνου του Ωδείου 
Θεσσαλονίκης», ειδικών προσόντων διορισμού, κατά πε¬ 
ρίπτωση. 

2. Η κατάταξη γίνεται σε συνιστώμενες προσωρινές θέ¬ 
σεις ειδικότητας αντίστοιχης με την ειδικότητα και τους 
όρους, με τους οποίους κάθε συμβασιούχος είχε προσλη- 
φθεί, σύμφωνα με τα ειδικά προσόντα που προβλέπονται, 
κατά περίπτωση, από τις διατάξεις του Π.Δ. 446/1991. 

3. Γ ια την κατά τα ανωτέρω σύσταση θέσεων και κατά¬ 
ταξη προσωπικού σ’ αυτές εκδίδεται απόφαση του 
Υπουργού Πολιτισμού, που δημοσιεύεται στην Εφημερίδα 
της Κυβερνήσεως. 

4. Κατά τα λοιπά ισχύουν οι διατάξεις της παρ. 4 του άρ¬ 
θρου 11 του Ν. 2266/1994. 

5. Η ισχύς των διατάξεων του παρόντος αρχίζει από της 
δημοσιεύσεώς του στην Εφημερίδα της Κυβερνήσεως. 

Στον Υπουργό Πολιτισμού αναθέτουμε τη δημοσίευση 
και εκτέλεση του παρόντος Π. Δ/τος. 

Αθήνα, 15 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ, Δ/ΣΗΣ & ΑΠΟΚΕΝΤΡΩΣΗΣ 

ΑΝΑΣΤΑΣΙΟΣ ΜΑΝΤΕΛΗΣ ΝΙΚ. ΧΡίΣΤΟΔΟΥΛΑΚΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





